கேள்வி: பாரிமகளிர் - பாடல் பற்றி நீங்கள் என்ன அறிந்துள்ளீர்கள்?
பதில்: “அற்றைத் திங்கள் அவ் வெண் நிலவில் எந்தையும் உடையேம்; எம்குன்றும் பிறர் கொளார் இற்றைத் திங்கள் இவ் வெண் நிலவில் வென்று எரிமுரசின் வேந்தர்எம் குன்றும் கொண்டார்! யாம் எந்தையும் இலமே?”புறநானூறு 112 என்று இவர்கள் தம் தந்தையை இழந்த துயரத்தைப் பாடியுள்ளனர். இந்தப் பாடலில் முன் இரண்டு அடிகள் ஒருவர் பாடியது போலவும், பின் மூன்று அடிகள் மற்றொருவர் பாடியது போலவும் காணப்படுகிது. அவர்கள் 14 ஆம் நூற்றாண்டில் வாழ்ந்த இரட்டைப்புலவர்கள் போலச் செய்யுள் இயற்றிய சங்ககாலப் புலவர்கள் எனலாம். *பாடல் சொல்லும் செய்தி கடந்த மாத நிறைமதி நாளில் தந்தையுடன் மகிழ்ந்திருந்தோம். இந்த மாத நிறைமதி நாளில் எம் குன்றையும் பிறர் கைப்பற்றிக்கொண்டனர். எம் தந்தை எங்களுடன் இல்லை. என்ன செய்வோம்?